**Predstavitev s pomočjo računalniške tehnologije z govornim nastopom**

Ocenjuje se:

* vsebina računalniške predstavitev,
* učinkovitost računalniške predstavitve,
* govorni nastop.

Govorni nastop:

* na podlagi literature in virov oblikovati govorni nastop (učbenik in spletni viri … pisni vir – če imate doma dostop do literature),
* dolžina govornega nastopa: 5–8 minut,
* vsebina predstavljena na jedrnat, razumljiv in zanimiv način,
* razlaga vseh tujk in strokovnih izrazov, ki so omenjeni ali zapisani v ppt predstavitvi,
* ob koncu govornega nastopa učenec sošolcem zastavi 3 vprašanja.

ppt predstavitev:

* naslovni diapozitiv: naslov, ime in priimek ter razred,
* vsebina: glavni pojmi, pojavi, razdelitve, slike, fotografije, karte/zemljevidi,
* slikovno gradivo naj bo podnaslovljeno,
* zaključni diapozitiv: navedeni viri in literatura

Končna ocena se oblikuje na podlagi točk, doseženih pri izdelovanj in predstavitvi. Učenec, ki ne izvede predstavitve v dogovorjenem roku, je ocenjen z negativno oceno. O izjemah (npr. zaradi daljše bolezenske odsotnosti) odloči učitelj po pogovoru z učencem.

|  |  |  |  |  |
| --- | --- | --- | --- | --- |
| Opisna merila za ocenjevanje predstavitve s pomočjo računalniške tehnologije z govornim nastopom | | | | |
| Št. točk | **Preglednost** | **Vsebina** | **Urejenost predstavitve in estetski vidik** | **Prestavitev izdelka** |
| 4 | * vsebina je dobro organizirana, * razvidni so ključni pojmi oz. deli vsebine, * črke so dovolj velike, da so berljive, * ni dolgih besedil, * slikovnega materiala je dovolj, je izviren kvaliteten in prikazuje bistvo želene tematike. | * komentarji so ustrezne dolžine, * pojmi so jasno razloženi, * ni slovničnih napak, * besedilo ustreza po velikosti, zahtevnosti in obsegu. | * predstavitev je izdelana skrbno, natančno, estetsko, * vsebina je vidna in poučna, * prva prosojnica vsebuje: naslov, avtorja, razred. * zadnja prosojnica vsebuje: pravilno navedene vire. | * govor je prost, tekoč in smiselno povezan, * uporablja knjižni jezik, * učiteljeva pomoč ni potrebna, * uporablja strokovne izraze, * uporablja slikovno gradivo * uporablja stik s poslušalci. |
| 3 | * vsebina je slabše organizirana, * ključni pojmi oz. deli vsebine so slabše razvidni, * črke so dovolj velike, da so berljive, * vsebuje preveč besedila, * slikovnega materiala je dovolj, vendar ni izviren in ne dovolj kvaliteten, da bi prikazuje bistvo želene tematike. | * komentarji so ustrezne dolžine, * ni slovničnih napak, * nekatere vsebine so izpuščene/premalo razložene, * nekaj napak pri strokovnem izražanju, * učenčevo besedilo povzame bistvo, vendar ne doda nič svojega. | * predstavitev je estetsko izdelana in poučena, * je nekoliko manj učinkovit, ker ni podkrepljen z avtentičnimi primeri, * vsebina prve in zadnje prosojnice je pomanjkljiva, * viri so pravilno navedeni. | * govor je prost, tekoč in smiselno povezan, * uporablja knjižni jezik, * uporablja slikovno gradivo. |
| 2 | * vsebina je slabo organizirana, * ključni pojmi oz. deli vsebine so slabše razvidni, * besedila je preveč ali premalo, * slikovni material je manj opazen in v nekaterih primerih neustrezno izbran. | * komentarji so predolgi in ne povedo bistva, * besedilo je manj razumljivo, * manjkajo pomembne informacije, * pojavljajo se slovnične napake. | * estetsko površna in nezanimiva predstavitev, * vsebina prve in zadnje prosojnice je zelo pomanjkljiva, * viri so navedeni, a nepravilno citirani. | * zelo si pomaga s pripravljenim besedilom, * pri govoru je manj razločen, * uporablja preprost jezik. |
| 1 | * vsebina je nepregledna, * črke so neprimerne velikosti, * slikovni material je izbran brez premisleka, ne navezuje se na konkretno temo, vsebino. | * komentarjev je malo ali so napačni, * izbrana vsebina je napačno razložena, * informacije so nejasne in nepregledne, * veliko slovničnih napak. | * neestetsko dodelana predstavitev, * gledalci ne razberejo bistva, * manjka prva in zadnja prosojnica, * viri niso navedeni. | * učenec bere, * uporablja pretežno pogovorni jezik, * govori nerazločno, monotono, * neprimerno komunicira s poslušalci, * neustrezno uporablja terminologijo. |
| 0 | * predstavitev je skupek prosojnic brez sporočilne vrednosti, * učenec ne uporablja slikovnega materiala. | * besedilo je pomanjkljivo, in gledalcem nerazumljivo. | * neestetsko dodelana predstavitev, * manjka prva in zadnja prosojnica, * viri niso navedeni. | * učenec izbrano temo predstavi v manj kot 5-ih minutah, * govori nerazločno, monotono, * neprimerno komunicira s poslušalci. |

|  |  |  |  |  |
| --- | --- | --- | --- | --- |
| Točkovnik in ocenjevalna lestvica | | | | |
| 14–16 točk | **11–13 točk** | **8–10 točk** | **6–7 točk** | **0–5 točk** |
| odlično (5) | **prav dobro (4)** | **dobro (3)** | **zadostno (2)** | **nezadostno (1)** |

**Pravila navajanja virov in literature:**

* pisni viri: priimek ime, *naslov dela* (kraj izdaje, leto izdaje). (primer: Belej Tina, *Kako so se družili: kulturno dogajanje in društva v Laškem od konca 19. stoletja in leta po drugi svetovni vojni* (Laško, 2011).),
* spletni viri: internetna stran, pridobljeno: datum. (primer: <https://www.youtube.com/watch?v=le2iSa1O1Lc&t=421s>, pridobljeno: 13. 10. 2019.).